KTU Panevėžio technologijų ir verslo fakultetas

KTU Panevėžio technologijų ir verslo fakultetas (trumpinys KTU PTVF) – Kauno technologijos universiteto fakultetas, įsikūręs Panevėžyje. Tai viena iš dviejų aukštųjų mokyklų mieste.Istorijos takais: kaip KTU Panevėžio technologijų ir verslo fakultetas tapo klestinčio miesto simboliu aina.ltPanevėžio aukštosios stumiamos į užribį sekunde.lt

 Studijų programos 

Panevėžio technologijų ir verslo fakultetas vykdo universitetines studijas ir su jomis susijusias veiklas, mokslinius tyrimus ir eksperimentinę (socialinę, kultūrinę) plėtrą.Kauno technologijos universiteto Panevėžio technologijų ir verslo fakultetas aikos.smm.lt

Bakalauro studijos: 
 Programuojamos automatikos sistemosKTU Panevėžio technologijų ir verslo fakultete – nauja bakalauro studijų inžinerijos mokslų krypties programa aina.lt
 Vadyba:KTU Panevėžio technologijų ir verslo fakultete startuoja nauja 3 metų trukmės studijų programa – Vadyba sekunde.lt 3 metų trukmės universitetinis išsilavinimas su dvejomis specializacijomis:
 pardavimų vadyba (elektroninė prekyba, santykių su klientais valdymas, derybų strategijos)
 kokybės vadyba (verslo procesų valdymas, kokybės valdymo sistema, kokybės valdymo metodai)

Magistrantūros, antrosios pakopos studijų programos:KTU Panevėžio technologijų ir verslo fakultete – galimybė magistrantūrą studijuoti nemokamai jp.lt
 Integruotas projektavimo ir statybos valdymas (statybos inžinerijos kryptis)
 Valdymo technologijos (elektronikos inžinerijos kryptis)
 Vadyba 

 Istorija 

XX a. 7-jame dešimtmetyje Panevėžys sparčiai vystėsi –  vyko daug statybų, steigėsi įmonės ir pramoninės gamyklos, todėl jose trūko aukšto lygio specialistų. 1961 m. Panevėžio politechnikumo bazėje buvo atidarytas KPI Panevėžio vakarinis skyrius, kurio vedėju paskirtas Pranas Pranaitis. Į pramoninės ir civilinės statybos specialybę priimti 62 studentai.

1965 m. KPI Panevėžio vakarinis skyrius buvo reorganizuotas į KPI Panevėžio vakarinį fakultetą. 1967 m. fakultetas išleido pirmąją 47-ies absolventų laidą: 29 statybos ir 18 elektros inžinerijos diplomuotų inžinierių. Tuomet studijos Panevėžyje truko 6 metus.

Antrame Panevėžio vakarinio fakulteto veiklos dešimtmetyje daugėjo studentų, kurių buvo beveik 700. Tuomet buvo pristatytos naujos Elektros pavarų ir Pramonės įrengimų automatizavimo studijos. Fakultetas kiekvienais metais parengdavo po 90 specialistų.

1989 m. KPI Panevėžio vakarinis fakultetas buvo pavadintas tiesiog KPI Panevėžio fakultetu, kuriame 6 metų trukmės studijas pakeitė 5 metus trunkančios dieninės studijos. Jų metu studentai galėjo studijuoti Mechanikos inžineriją ir Verslo administravimą.

1990 m. tapo KTU Panevėžio fakultetu. 1991 m. fakulteto dekanu išrinktas doc. Algimantas Zenkevičius. Ketvirtame fakulteto gyvavimo dešimtmetyje buvo inicijuota dviejų studijų pakopų – bakalauro ir magistro – sistema. 

1995 m. KTU Panevėžio fakultete įkurtas neakademinis padalinys – Vadybos technologijų ir verslo mokymo centras. Remiant JAV tarptautinio vystymo agentūrai, buvo vystomos trijų pagrindinių sričių programos: vadybos technologija, kompiuterija bei verslo mokymas anglų kalba. Pirmasis centro direktorius buvo Amerikos lietuvis Robertas Vichas.

1998 m. KTU Panevėžio fakultetas reorganizuotas į KTU Panevėžio filialą. Įstaigą sudarė du fakultetai: Technologijų bei Vadybos ir administravimo. Filialo direktoriumi buvo paskirtas prof. Algirdas Jurkauskas. Jo iniciatyva buvo pradėti rengti transporto priemonių inžinerijos bakalaurai.

2001 m. Panevėžio filialas pervardintas į KTU Panevėžio institutą. Institute buvo Technologijų bei Vadybos ir administravimo fakultetai.  

2003 m. KTU Panevėžio institute buvo atidarytas Mechatronikos centras.

2006 m. veiklą pradėjo Panevėžio mokslo ir technologijų parkas, kurio steigėjai – Panevėžio savivaldybė ir KTU Panevėžio institutas.

2010 m. KTU Panevėžio institute atidaryta Robotikos laboratorija – pirma tokio tipo laboratorija Lietuvoje, kurioje studentai gali mokytis dirbti su mobiliais ir pramoniniais robotais, vykdyti mokslinius tyrimus. 

2014 m. Panevėžio instituto fakultetai buvo apjungti į vieną – KTU Panevėžio technologijų ir verslo fakultetą. Jame 2015 m. atidarytas Technologijų mokymo centras, skirtas moksleiviams susipažinti su elektronikos principais, valdymo įrenginiais, robotais.

2017 m. Panevėžio technologijų ir verslo fakulteto katedros apjungtos į vieną Technologijų ir verslumo kompetencijų centrą.

2016 m. baigimo diplomai įteikti 50-ajai KTU Panevėžio technologijų ir verslo fakulteto absolventų laidai. Panevėžyje studijas jau buvo baigę beveik 8000 absolventų. 2024 m. diplomai įteikti 58-osios laidos magistro studijas baigusiems 42 absolventams, baigusiems Statybos valdymo, Integruoto projektavimo ir statybos valdymo bei Vadybos studijų programas. Iš jų diplomus gavo 10 technologinių mokslų srities ir 32 socialinių mokslų srities  magistrai.KTU Panevėžio technologijų ir verslo fakulteto 58-osios laidos absolventams įteikti magistro diplomai jp.lt

 Pavadinimų kaita 

 1961 m. KPI Panevėžio vakarinis skyrius
 1965 m. KPI Panevėžio vakarinis fakultetas
 1989 m. KPI Panevėžio fakultetas
 1990 m. KTU Panevėžio fakultetas
 1998 m. KTU Panevėžio filialas
 2001 m. KTU Panevėžio institutas
 2014 m. KTU Panevėžio technologijų ir verslo fakultetas

 Šaltiniai 

 Nuorodos 

 Oficiali svetainė
 Facebook paskyra


Kategorija:Kauno technologijos universiteto fakultetai
Kategorija:Panevėžio aukštosios mokyklos